Theo Rose trăiește cea mai frumoasă perioadă a vieții sale. Vedeta este foarte fericită alături de Anghel Damian, alături de care vrea să ajungă la altar. Artista a dezvăluit cum este relația lor, cum a fost cerută în căsătorie și a oferit detalii și despre nunta lor.
Theo Rose și Anghel Damian trăiesc cea mai frumoasă perioadă a vieții lor. Cei doi au făcut sacrificii mari pentru iubire și au ajuns să se iubească nebunește, după ce ambii au renunțat la fostele lor relații pentru a da o șansă fericirii lor.
Relația lor a evoluat rapid și au realizat deja multe împreună. Cei doi au un copil de câteva luni, pe Sasha, de care sunt absolut îndrăgostiți. Viața lor s-a schimbat complet de când a venit băiețelul pe lume și simt că, în sfârșit, și-au găsit un rost.
Vedeta a dezvăluit că a fost cerută în căsătorie deja și a primit un inel extrem de special, prin care regizorul i-a propus să își petreacă împreună tot restul vieții. A fost un cadou interesant, pe care l-a primit cu mare drag.
"Anghel mi-a făcut un cadou care pentru mine înseamnă mult și a venit într-un gest de ziua noastră, că noi ne serbăm la câteva ore distanță, un inel lat, pe care erau gravate niște versuri în limba franceză. Era însoțit de o cerere de a ne petrece restul vieții împreună', a spus Theo Rose în podcastul Fain și simplu.
Anghel Damian și Theo Rose au vorbit și despre nuntă, evenimentul pe care îl așteaptă întreaga familie și fanii lor. Vedeta a mărturisit că nu au discutat despre acest aspect și nu au organizat nimic, pentru că nici măcar nu au timp de așa ceva în acest moment.
"Nu am discutat despre nuntă. Nu am organizat nimic. nu avem timp acum, dar ne dorim!", a mărturisit artista.
Vedeta spune că, în cazul în care va avea loc acest eveniment, își dorește să fie ceva restrâns și intim, la care să participe cei mai apropiați oameni din viața lor. De aceeași părere este și iubitul ei, care a renunțat la ideea de a organiza o petrecere cu foarte mulți invitați.
"Eu îmi doresc o chestie extrem de restrânsă. Nu vreau să fie petrecerea aia cu 500 de oameni. Mi-aș dori la un moment dat să fie și asta, dar mi se pare că sunt două lucruri care se exclud una pe cealaltă: momentul ăsta de intimitate care trebuie să existe, să fie pur intim, și după care, cumva să împărtășești această bucurie cu lumea', a afirmat el.
Artista a admis că partenerul ei de viață este mult mai romantic decât ea și că a uimit-o cu gesturile sale de multe ori. Anghel Damian ăi lasă adesea mesaje de dragoste pe șervețel și știe cum să o surprindă pe cea care l-a făcut tată de băiat.
"El mi-a scris mult timp pe șervețele pentru că nu găsea foi în casă și atunci scria pe șervețele, înainte să plece la filmări, îmi lăsa acolo câte un mesaj de dragoste. Scria cât de mult mă iubește și cât de fascinat e de ce trăim și doar lucruri frumoase.
Le-am păstrat. Toate șervețelele sunt păstrate. Ferească Dumnezeu să rămână vreodată în pană de hârtie sau altceva că avem, am o pungă întreagă', a povestit artista.
Theo Rose și Anghel Damian sunt complet îndrăgostiți de fiul lor, care le-a schimbat viața de când a venit pe lume. Aceștia prețuiesc fiecare moment petrecut cu el și pregătesc un cadou inedit pentru cel mic.
Theo a mărturisit că îi scrie lui Sasha un jurnal, în care trece toate gândurile și trăirile sale. Le recitește ori de câte ori simte nevoia și de fiecare dată trăiește aceleași emoții, pentru că nu se aștepta să fie capabilă de asemenea lucruri, să se maturizeze atât de repede.
În același timp, regizorul vrea să îi facă un film micuțului său. Se gândește serios la un scenariu și deja are în cap ideile principale, pe care vrea să le pună la un loc și să dea naștere unei producții originale pentru Sasha.
"Eu scriu într-un jurnal pentru Sasha și acolo și transcriu conversațiile noastre, pentru că probabil că se vor pierde toate astea. Sunt niște lucruri extraordinare, nu-mi vine să cred când le recitesc și am nevoie să le recitesc, pentru că mă reîndrăgostesc și mai mult. A fost minunat și s-au spus niște lucruri pe care eu nu mă vedeam spunându-le vreodată, nu mi se părea că sunt genul", a povestit Theo Rose.
"Ne-am împărțit responsabilitățile. Ea este cu jurnalul, eu o să fac un film. O să-i fac lui Sasha un film, o poveste", a spus și Anghel Damian.